laion/Wikipedia-Exotic huggingface dataset:
ჭანტურია

საკუთარი სახელი ჭანტურია შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ჭანტურია აბესალომ ჭანტურია — ინჟინერი აკაკი ჭანტურია — არქეოლოგი, ეთნოგრაფი გია ჭანტურია — გეოგრაფი გიორგი ჭანტურია — პოლიტიკოსი, მწერალი გიორგი ჭანტურია — დიპლომატი გიორგი ჭანტურია — ფეხბურთელი ვალერი ჭანტურია — პარტიული და სამეურნეო მოხელე, პოლიტიკოსი ისაია (ჭანტურია) — საქართველოს მართლმადიდებელი ეკლესიის სასულიერო პირი ლადო ჭანტურია — იურისტი სამსონ ჭანტურია — პოლიტიკოსი, ინჟინერ-ტექნოლოგი ტარიელ ჭანტურია — პოეტი ტერენტი ჭანტურია — მოქანდაკე
ინტრაზონალური მცენარეულობა

ინტრაზონალური მცენარეულობა — მცენარეულობა, რომელიც არ ქმნის დამოუკიდებელ ზონას და, აზონალური მცენარეულობისაგან განსხვავებით, ჩართულია გარკვეულ ზონაში. მაგალითად, მლაშობი და ბიცობი ნიადაგების მცენარეულობა უდაბნოსა და ველის (სტეპის) ზონებში. ჩვეულებრივ, ინტრაზონალურ მცენარეულობას უფრო მცირე ფართობი უკავია, ვიდრე ზონალურს. მაგრამ ზოგან ადგილობრივი ბუნებრივი პირობების გამო (რელიეფი, ნიადაგი) სჭარბობს კიდევაც მას. სახოკია, მ., ქართული საბჭოთა ენციკლოპედია, ტ. 5, თბ., 1980. — გვ. 181.
ქმერები

ქმერები — კამბოჯის ძირითადი მოსახლეობა. მათი რაოდენობა შეადგენს დაახლოებით 16-17 მილიონს, საიდანაც უმრავლესობა (14-15 მილიონი) კამბოჯაში ცხოვრობს. ქმერები, ასევე, ცხოვრობენ ვიეტნამსა და ტაილანდში. საუბრობენ ქმერულ ენაზე. გავრცელებული რელიგიაა ბუდიზმი. ქართული საბჭოთა ენციკლოპედია, ტ. 10, თბ., 1986. — გვ. 542.
ქნარი

ქნარი — ერთ-ერთი უძველესი მრავალსიმიანი მუსიკალური საკრავი. არსებობს ქნარის ბევრი ნაირსახეობა: ბერძნული ლირა, ქართული ჩანგი და ებანი, თანამედროვე არფა. საკრავთა ამ ჯგუფის სამშობლოა წინა აზიის უძველესი ქვეყნები (ასურეთი, შუმერი), მაგრამ განსაკუთრებული გავრცელება ჰპოვა ბერძნულმა ლირამ. ის გახდა ხელოვნების სიმბოლო, მისი სახელწოდებიდან მომდინარეობს ლიტერატურული ტერმინი ლირიკა. ქნარის ერთ-ერთი ნაირსახეობა გავრცელებუული იყო ძველ საქართველოში. სახელწოდება ხშირადაა ნახსენები ძველ ქართულ ორიგინალურ თუ ნათარგმნ ძეგლებში. თვით საკრავს ჩვენამდე არ მოუღწევია. სტეფანწმინდაში არქეოლოგიური გათხრების შედეგად აღმოჩენილია მამაკაცის პატარა ზომის ბრინჯაოს ქანდაკება ხუთსიმიანი ქნარით ხელში. ქართული საბჭოთა ენციკლოპედია, ტ. 10, თბ., 1986. — გვ. 542.
ქოანები

ქოანები — ხერხემლიანი ცხოველებისა და ადამიანის ცხვირის ღრუს შიგა ხვრელები. ქოანების კედლებს ქმნიან ქვემოდან სასის ძვლის ჰორიზონტალური ფირფიტა, გარედან ძირითადი ძვლის ფრთისებური მორჩის მედიალური ფირფიტები, ხოლო შიგნიდან სახნისის ძვლის თავისუფალი კიდე. ქოანების საშუალებით ცხვირის ღრუ უკავშირდება ცხვირხახისა და პირხახის ღრუებს. ქართული საბჭოთა ენციკლოპედია, ტ. 10, თბ., 1986. — გვ. 542.
ქობულეთის დაბლობი

ქობულეთის დაბლობი — კოლხეთის დაბლობის უკიდურესი სამხრეთი ნაწილი, მდინარეების კინტრიშისა და ნატანების ქვემო დინებებს შორის. სიმაღლე ზღვის დონიდან 0-დან 10 მეტრამდე. წარმოადგენს აკუმულაციურ ალუვიურ ვაკეს, აგებულია მცირე კავკასიონის მდინარეთა ნაფენებით, ვაკის შუა ნაწილს კვეთს მდინარე ჩოლოქი. ჰავა ზღვის ნოტიო სუბტროპიკულია, ჰაერის საშუალო წლიური ტემპერატურაა 13,4 °C, იანვრისა 4,8 °C, ივლისის 22,4 °C, ნალექების რაოდენობა წელიწადში 2500 მმ. დაბლობის სამხრეთ ნაწილში არის ტორფნარიანი ჭაობი ისპანი II. ქართული საბჭოთა ენციკლოპედია, ტ. 10, თბ., 1986. — გვ. 543.
ბესიკ ამირანაშვილი

ბესიკ ამირანაშვილი (დ. 28 აგვისტო, 1985, თბილისი) — ქართველი თანამდებობის პირი, პოლიტიკოსი, იურისტი. დაიბადა 1985 წლის 28 აგვისტოს. 2007 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2007-2008 წლებში თბილისის საერთაშორისო აეროპორტის საავიაციო უშიშროების სამსახურის ინსპექტორი. 2008 წელს იყო შსს-ს თბილისის მთავარი სამმართველოს ისანი-სამგორის სამმართველოს უბნის ინსპექტორების განყოფილების უბნის ინსპექტორ-გამომძიებელი. 2008-2009 წლებში იყო შსს-ს თბილისის მთავარი სამმართველოს ისანი-სამგორის სამმართველოს პოლიციის მეორე განყოფილების უბნის ინსპექტორ-გამომძიებელი. 2009-2011 წლებში იყო შსს-ს თბილისის მთავარი სამმართველოს დეტექტივების სამმართველოს პირველი განყოფილების დეტექტივის თანაშემწე-გამომძიებელი და დეტექტივ-გამომძიებელი. 2011-2012 წლებში იყო შინაგან საქმეთა სამინისტროს მცხეთა-მთიანეთის სამხარეო მთავარი სამმართველოს დუშეთის რაიონული სამმართველოს უფროსის მოადგილე. 2012-2013 წლებში იყო საქართველოს შინაგან საქმეთა სამინისტროს კახეთის სამხარეო მთავარი სამმართველოს უფროსის მოადგილე. 2013-2014 წლებში იყო შსს-ს კახეთის სამხარეო მთავარი სამმართველოს უფროსი. 2014-2015 წლებში იყო შსს-ს იმერეთის, რაჭა-ლეჩხუმისა და ქვემო სვანეთის სამხარეო მთავარი სამმართველოს უფროსი. 2015 წელს იყო შსს-ს აჭარის ავტონომიური რესპუბლიკის მთავარი სამმართველოს უფროსი. 2015-2016 წლებში იყო შსს-ს აჭარის ავტონომიური რესპუბლიკის პოლიციის დეპარტამენტის დირექტორი. 2018 წლიდან არის სამცხე-ჯავახეთის მხარის გუბერნატორი. ბესიკ ამირანაშვილი — საქართველოს ბიოგრაფიული ლექსიკონი
ნუგზარ წიკლაური

ნუგზარ წიკლაური (დ. 4 აგვისტო, 1968, თბილისი) — ქართველი პოლიტიკოსი, ფილოლოგი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. ნუგზარ წიკლაური — საქართველოს ბიოგრაფიული ლექსიკონი ნუგზარ წიკლაური — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ნუგზარ წიკლაური — ქონებრივი მდგომარეობის დეკლარაცია. დაარქივებულია ორიგინალიდან — 2020-11-21. ციტირების თარიღი: 2020-11-15.
წეროები (ფილმი)

„წეროები“ (ინგლ. Storks) — ამერიკული სრულმეტრაჟიანი ანიმაციური ფილმი. Warner Animation Group-სა და კინოგაერთიანება Warner Bros. Pictures-ის ერთობლივი ნაწარმოები. პრემიერა 2016 წლის 17 სექტემბერი გაიმართა. რეჟისორი — ნიკოლოზ სტოლერი და დუგ სვიტლენდი. „წეროები (ფილმი)“ — კინოფილმების ინტერნეტ-მონაცემთა ბაზა (ინგლისური) „წეროები (ფილმი)“ — Allmovie-ზე ↑ 1.0 1.1 Rechtshaffen, Michael (20 სექტემბერი, 2016). „'Storks': Film Review“. The Hollywood Reporter. ციტირების თარიღი: September 20, 2016. შეამოწმეთ თარიღის პარამეტრი |date=-ში (დახმარება) ↑ Storks (2016). ციტირების თარიღი: 2 ივლისი, 2018.
თეიმურაზ წურწუმია

თეიმურაზ წურწუმია (დ. 24 ივლისი, 1962, ფოთი) — ქართველი ინჟინერ-მშენებელი, იურისტი, პოლიტიკოსი. დაამთავრა შრომის წითელი დროშის ორდენოსანი, ვ.ი. ლენინის სახელობის საქართველოს პოლიტექნიკური ინსტიტუტი და სოხუმის ფიზიკა-ტექნიკის ინსტიტუტი. 2008–2012 წლებში იყო საქართველოს მე-7 მოწვევის პარლამენტის წევრი, ქალაქ ფოთის მაჟორიტარი დეპუტატი, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. თეიმურაზ წურწუმია — საქართველოს ბიოგრაფიული ლექსიკონი თეიმურაზ წურწუმია — საქართველოს პარლამენტის ოფიციალური საიტი (მოძველებული / არქივი / ახალი არქივი)
გიორგი ჭელიძე (პოლიტიკოსი)

გიორგი ჭელიძე (დ. 14 აპრილი, 1973, სოხუმი) — ქართველი ინჟინერი, პოლიტიკოსი. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი (ონის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. გიორგი ჭელიძე (პოლიტიკოსი) — საქართველოს ბიოგრაფიული ლექსიკონი გიორგი ჭელიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ გიორგი ჭელიძე — ქონებრივი მდგომარეობის დეკლარაცია. დაარქივებულია ორიგინალიდან — 2021-11-30. ციტირების თარიღი: 2020-11-15.
ორლეანის კონსორტთა სია

ორლეანის კონსორტთა სიაში წარმოდგენილია იმ ქალების სია, რომლებიც დაქორწინებულნი იყვნენ ორლეანის მონარქებზე. სხვადასხვა დროს მათ ჰქონდათ დედოფლის, გრაფინიისა და ჰერცოგინიის წოდება. უკანასკნელი კონსორტი იყო ჰერცოგინია ელენა, რომლის ქმარიც 1842 წელს დაიღუპა. http://fmg.ac/Projects/MedLands/CENTRAL%20FRANCE.htm#_Toc220135163
გიორგი ხახნელიძე

გიორგი ხახნელიძე (დ. 17 მაისი, 1971, თერჯოლა) — ქართველი პოლიტიკოსი, სოფლის მეურნეობის მუშაკი. დაამთავრა საქართველოს სუბტროპიკული მეურნეობის ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. გიორგი ხახნელიძე — საქართველოს ბიოგრაფიული ლექსიკონი გიორგი ხახნელიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ოთარ ხინიკაძე

ოთარ ხინიკაძე (დ. 16 დეკემბერი, 1956, ქობულეთი) — ქართველი ეკონომისტი, პოლიტიკოსი. საქართველოს ერთი მოწვევის პარლამენტის წევრი (2008). დაამთავრა თბილისის სახელმწიფო უნივერსიტეტის ბიზნესის სამართალი. 1984–1985 წლებში ქობულეთის სახალხო დეპუტატთა რაისაბჭოს აღმასკომის საგეგმო კომისიის ეკონომისტი. 1985–1986 წლებში საქართველოს კპ-ის ქობულეთის რაიკომის პროპაგანდისა და აგიტაციის განყოფილების ინსტრუქტორი. 1986–1988 წლებში ხუცუბნის კოლმეურნეობის პარტიული კომიტეტის განთავისუფლებული მდივანი. 1988–1990 წლებში საქართველოს კპ-ის ქობულეთის რაიკომის საორგანიზაციო განყოფილების ინსტრუქტორი. 1990–1993 წლებში საქართველოს საკაბელო ტელევიზიის ქობულეთის ფილიალის მთავარი ბუღალტერი. 1993–1998 წლებში იუო ბათუმის ხორცკომბინატის მთავარი ეკონომისტი. 1998–2001 წლებში აჭარის ავტონომიური რესპუბლიკის მინისტრთა საბჭოს ეკონომიკისა და საფინანსო–საბიუჯეტო განყოფილების მთავარი სპეციალისტი. 2001–2003 წლებში ბათუმის საზღვაო–სავაჭრო ნავსადგურის ინჟინერ–ანალიტიკოსი. 2002–2007 წლებში სააქციო საზოგადოება „საქქალაქმშენპროექტის“ ადმინისტრაციული დირექტორის მოადგილე, გენერალური დირექტორი. 2008 წელს აჭარის ავტონომიური რესპუბლიკის მთავრობის აპარატის ადმინისტრაციულ და თვითმმართველობის ორგანოებთან ურთიერთობის დეპარტამენტის მთავარი სპეციალისტი. ქობულეთის მუნიციპალიტეტის ყოფილი გამგებლის პირველი მოადგილე, გამგებელი. 2008-2012 წლებში იყო საქართველოს მე-7 მოწვევის პარლამენტის წევრი (ქობულეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ოთარ ხინიკაძე — საქართველოს ბიოგრაფიული ლექსიკონი ოთარ ხინიკაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ედიშერ ჯალაღონია

ედიშერ ჯალაღონია (დ. 6 იანვარი, 1968, დაბა ჩხოროწყუ) — ქართველი ეკონომისტი, პოლიტიკოსი. დაამთავრა გორის სახელმწიფო ეკონომიკური ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი (ჩხოროწყუს მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ედიშერ ჯალაღონია — საქართველოს ბიოგრაფიული ლექსიკონი ედიშერ ჯალაღონია — საქართველოს პარლამენტის ოფიციალური საიტი (მოძველებული / არქივი / ახალი არქივი)
ჰარუთიუნ ჰოვჰანესიანი

ჰარუთიუნ ჰოვჰანესიანი (დ. 30 ნოემბერი, 1977, ახალქალაქი) — ქართველი იურისტი, პოლიტიკოსი. დაამთავრა ერევნის ეკონომიკურ–იურიდიული უნივერსიტეტი. 2008-2012 წლებში იყო საქართველოს მე-7 მოწვევის პარლამენტის წევრი (ახალქალაქის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. ჰარუთიუნ ჰოვჰანესიანი — საქართველოს ბიოგრაფიული ლექსიკონი ჰარუთიუნ ჰოვჰანესიანი — საქართველოს პარლამენტის ოფიციალური საიტი[მკვდარი ბმული]
სოფია კარსონი

სოფია კარსონი (ინგლ. Sofia Carson; დ. 10 აპრილი, 1993) — ამერიკელი მსახიობი და მომღერალი. პირველად ეკრანზე გამოჩნდა დისნეის სერიალში „ოსტინი და ელი“. 2015 წელს ივის როლი ითამაშა დისნეის „შთამომავლებში“. მოგვიანებით, მონაწილეობა მიიღო შთამომავლების მეორე და მესამე ნაწილებშიც. 2016 წელს ლოლა პერეზის როლი ითამაშა ფილმში „ძიძების თავგადასავალი“. 2016 წელს ტესას როლი მოირგო ამერიკულ კომედიაში „კონკიას ამბავი: თუ ფეხსაცმელი მოერგება“. 2019 წელს გადაიღეს სერიალში „პატარა საყვარელი მატყუარები: პერფექციონისტები“. ხოლო 2020 წელს მონაწილეობა მიიღო Netflix-ის ფილმში „შეიგრძენი რიტმი“. კარსონმა თავისი სამომღერლო კარიერა ფილმი „შთამომავლების“ საუნდტრეკის შესრულებით დაიწყო, მოგვიანებით კი ჩაწერა სინგლი, სახელწოდებით „Rotten to the Core“. ოფიციალური საიტი სოფია კარსონი კინოფილმების ინტერნეტ-მონაცემთა ბაზაში ↑ La barranquillera Sofía Carson, la actriz de la familia Char Spanish. Revista Jetset (April 2014). დაარქივებულია ორიგინალიდან — 12 ივნისი, 2018. ციტირების თარიღი: 31 აგვისტო, 2015. ↑ Sofia Carson. TV Guide. ციტირების თარიღი: 8 ივლისი, 2016. ↑ Rearick, Lauren. Sofia Carson's Upcoming Netflix Movie Is "Step Up" Meets "Footloose" en-us. ციტირების თარიღი: 21 ივნისი, 2020.
ჭანტურიშვილი

საკუთარი სახელი ჭანტურიშვილი შეიძლება აღნიშნავდეს ერთ-ერთ შემდეგ პიროვნებათაგანს: ვახტანგ ჭანტურიშვილი — ფეხბურთელი ლევან ჭანტურიშვილი — გეოფიზიკოსი პავლე ჭანტურიშვილი — ემბრიოლოგი სიო ჭანტურიშვილი — დრამატურგი სოსო ჭანტურიშვილი — ეთნოლოგი, ისტორიკოსი
სინი

სინი — შუმერული მითოლოგიის ერთ-ერთი ღვთაება, მთვარის ღმერთი. მფარველობდა მესაქონლეობას. სინის კულტის ადგილი იყო ქალაქი ური, სადაც იდგა მისი მთავარი ტაძარი. სინი შედიოდა შუმერულ ღვთაებათა მეორე ტრიადაში შამაშთან და იშთართან ერთად. სინის წმინდა ცხოველებად მიიჩნეოდნენ ფური, კურო და ხბო. საკრალური რიცხვი იყო 30. ქართული საბჭოთა ენციკლოპედია, ტ. 9, თბ., 1985. — გვ. 372.
ელისაბედ არმსტრონგი

ელისაბედ არმსტრონგი (ინგლ. Elizabeth Armstrong; დ.11 დეკემბერი, 1953) — ამერიკელი მსახიობი. მონაწილეობა მიღებული აქვს ფილმებში: „ოთხი სეზონი“, „მაღალი გზა ჩინეთისკენ“, „არაფერი საერთო“, „ზვიგენები 3“. არმსტრონგი ასევე მონაწილეობდა ABC დრამატულ სერიალში „ჩემი ასე წოდებული ცხოვრება“. მონაწილეობდა არაერთ სატელევიზიო სერიალში. ელისაბედ არმსტრონგის ბიოგრაფია
პოლ სინიაკი

პოლ სინიაკი (დ. 11 ნოემბერი, 1863, პარიზი — გ. 15 აგვისტო, 1935, პარიზი) — ფრანგი ფერმწერი და გრაფიკოსი, ნეოიმპრესიონიზმის წამყვანი მხატვარი და თეორეტიკოსი, პუანტილისტი. სწავლობდა პარიზში ბინგის თავისუფალ სახელოსნოში. 1884 წელს იყო „დამოუკიდებელთა სალონის“ შექმნის თანაორგანიზატორი. 1886 წელს ჟორჟ სერასა და კამილ პისაროს მეშვეობით გაეცნო ნეოიმპრესიონიზმს. თავის ნაწარმოებებში მიჰყვებოდა ჟ. სერას დოქტრინას: ფერთა დაშლას შემადგენელ ნაწილებად. მისი 1890 წლის ნამუშევარი ფელიქს ფენეონის პორტრეტი (კერძო საკუთრება, ნიუ-იორკი) მიიჩნევა „მოდერნის“ წინამორბედად. უმეტესად ხატავდა ზღვის პეიზაჟებს. ასეთია „მარსელის პორტი“ (1911, თანამედროვე ხელოვნების მუზეუმი, პარიზი). მისი ნამუშევრების ნაწილი დაცულია ორსეს მუზეუმში. ვიკისაწყობში არის გვერდი თემაზე: პოლ სინიაკი ქართული საბჭოთა ენციკლოპედია, ტ. 9, თბ., 1985. — გვ. 372.
აკირა იოშინო

აკირა იოშინო (იაპონ. 吉野 彰; დ. 30 იანვარი, 1948) — იაპონელი ქიმიკოსი. ნაგოიაში არის მეიჯოს უნივერსიტეტის პროფესორი. 2019 წელს, სტენლი უიტენგემთან და ჯონ გუდენაფთან ერთად გახდა ნობელის პრემიის ლაურეატი ქიმიაში. იოშინო 1948 წლის 30 იანვარს დაიბადა იაპონიაში. 1966 წელს დაამთავრა „კიტანოს საშუალო სკოლა“. ბაკალავრის და მაგისტრის ხარისხი დაიცვა კიოტოს უნივერსიტეტში, ხოლო 2005 წელს გახდა ოსაკას უნივერსიტეტის ინჟინერიის დოქტორანტი. კოლეჯში სწავლის დროს, იგი გადიოდა სასწავლო კურსს, რომელსაც ხელმძღვანელობდა პირველი აზიელი ნობელის პრემიის ლაურეატი ქიმიაში, კენიჩი ფუკუი. აკირა იოშინო აკირა იოშინოს ბიოგრაფია ↑ http://www.japanprize.jp/data/foundation/2018jpnews59_e.pdf ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ (unspecified title) — doi:10.1002/ANIE.201105006 ↑ https://www.asahi-kasei.co.jp/asahi/jp/news/2013/pdf/ze140108.pdf ↑ https://hdl.handle.net/11094/46077 ↑ https://www.epo.org/learning-events/european-inventor/finalists/2019/yoshino_fr.html ↑ https://www.nobelprize.org/prizes/chemistry/2019/press-release/ ↑ Specia, Megan (9 October 2019). „Nobel Prize in Chemistry Honors Work on Lithium-Ion Batteries - John B. Goodenough, M. Stanley Whittingham and Akira Yoshino were recognized for research that has "laid the foundation of a wireless, fossil fuel-free society."“. The New York Times. ციტირების თარიღი: 9 October 2019. ↑ 経歴書. ციტირების თარიღი: 2019-10-23 ↑ ニュース | 78期吉野彰氏 ノーベル化学賞受賞 -六稜WEB ja. ციტირების თარიღი: 2019-10-11 ↑ Akira Yoshino: Inventing The Lithium Ion Battery (1 June 2018). ↑ Profile of Akira Yoshino and Overview of His Invention of the Lithium-ion Battery ↑ 芦原千晶. (30 September 2018) ＜あの頃＞ リチウムイオン電池開発の研究者・吉野彰さん. 中日新聞. დაარქივებულია ორიგინალიდან — 9 October 2019. ციტირების თარიღი: 9 October 2019.
ჰიქმეთ ჰაჯიევი

ჰიქმეთ ჰაჯიევი (აზერ. Hikmət Fərhad oğlu Hacıyev; დ. 15 ოქტომბერი, 1979, განჯა, აზერბაიჯანის სსრ) — აზერბაიჯანის პრეზიდენტის თანაშემწე და პრეზიდენტის ადმინისტრაციის საგარეო პოლიტიკის დეპარტამენტის უფროსი. აზერბაიჯანის საგარეო საქმეთა სამინისტროს პრესსამსახურის ყოფილი უფროსი. ჰიქმეთ ჰაჯიევი დაიბადა 1979 წლის 15 ოქტომბერს განჯაში, სადაც დაამთავრა №24 საშუალო სკოლა. სწავლობდა ბაქოს სახელმწიფო უნივერსიტეტის საერთაშორისო ურთიერთობებისა და საერთაშორისო სამართლის ფაკულტეტზე, რომელიც დაამთავდა ჯერ ბაკალავრის, ხოლო შემდეგ მაგისტრის ხარისხით. იგი აგრეთვე სწავლობდა ნატოს თავდაცვის კოლეჯის სამაგისტრო პროგრამაზე, ჯორჯ მარშალის უსაფრთხოების კვლევების ცენტრში და ბელგიის ULB უნივერსიტეტში. სხვადასხვა წლებში მუშაობდა ნატოში აზერბაიჯანის წარმომადგენლობაში, ქუვეითში აზერბაიჯანის საელჩოში. 2014 წლიდან 2018 წლამდე ჰაჯიევი მუშაობდა აზერბაიჯანის საგარეო საქმეთა სამინისტროს პრესსამსახურის უფროსის თანამდებობაზე. 2018 წლის 9 ივლისს მიენიჭა მედალი „დიპლომატიურ საქმეში გამორჩეული სამსახურისათვის“, ხოლო ერთი წლის შემდეგ „სამშობლოსთვის გაწეული სამსახურისთვის“ დაჯილდოვდა მე-2 ხარისხის ღირსების ორდენით. 2018 წლის 18 სექტემბერს დაინიშნა აზერბაიჯანის რესპუბლიკის პრეზიდენტის ადმინისტრაციის საგარეო პოლიტიკის დეპარტამენტის უფროსის მოადგილედ, 2018 წლის 26 ნოემბერს კი დაინიშნა ამავე დეპარტამენტის უფროსად, ხოლო 2019 წლის 29 ნოემბერს აზერბაიჯანის პრეზიდენტის თანაშემწედ. ↑ 1.0 1.1 Azərbaycan XİN-in Mətbuat xidmətinin rəhbəri vəzifəsini Hikmət Hacıyev icra edəcək az. trend.az. ციტირების თარიღი: 16 ნოემბერი 2020. ↑ Prezident Administrasiyasında yüksək posta təyinat olub. sputnik.az. ციტირების თარიღი: 22 sentyabr 2018. ↑ H.F.Hacıyevin Azərbaycan Respublikası Prezidentinin Administrasiyasının Xarici siyasət məsələləri şöbəsinin müdiri təyin edilməsi haqqında Azərbaycan Respublikası Prezidentinin Sərəncamı. e-qanun.az. ციტირების თარიღი: 1 yanvar 2019. ↑ H.F.Hacıyevin Azərbaycan Respublikası Prezidentinin köməkçisi − Azərbaycan Respublikası Prezidentinin Administrasiyasının Xarici siyasət məsələləri şöbəsinin müdiri təyin edilməsi haqqında Azərbaycan Respublikası Prezidentinin Sərəncamı. e-qanun.az. დაარქივებულია ორიგინალიდან — 2022-05-04. ციტირების თარიღი: 15 oktyabr 2020.
სინიანი

სინიანი — ქალაქი ჩინეთში, ხენანის პროვინციაში. მდებარეობს მდინარე ხუაიხეს ნაპირზე. მოსახლეობა 600 ათასი ადამიანი (2018). ქართული საბჭოთა ენციკლოპედია, ტ. 9, თბ., 1985. — გვ. 372. ↑ Sixth National Population Census of the People's Republic of China <a href="https://wikidata.org/wiki/Track:Q1578884"></a> ↑ 国务院第七次全国人口普查领导小组办公室 中国人口普查分县资料—2020 — 北京市: 中国统计出版社, 2022. — 983 გვრ. — ISBN 978-7-5037-9772-9 <a href="https://wikidata.org/wiki/Track:Q130368174"></a><a href="https://wikidata.org/wiki/Track:Q956"></a><a href="https://wikidata.org/wiki/Track:Q48913532"></a> ↑ http://time-zone.net/china/xinyang/
ეკატერინე გორგოძე

ეკატერინე გორგოძე (დ. 3 დეკემბერი, 1991) — ქართველი ჩოგბურთელი. არის საქართველოს ფედერაციის თასის ნაკრების წევრი, ტურნირზე გამართული 32 შეხვედრიდან ცამეტი მოიგო. ერთეულებში არის მსოფლიოს 207-ე ჩოგანი. ერთეულებში მისი საუკეთესო შედეგი იყო 144-ე ადგილი (ივლისი, 2019). ამჟამად წყვილებში არის მსოფლიოს 139-ე ჩოგანი, კარიერაში საუკეთესო მაჩვენებელი კი დააფიქსირა 2020 წლის მარტში (133-ე ჩოგანი მსოფლიო რეიტინგში). ვიკისაწყობში არის გვერდი თემაზე: ეკატერინე გორგოძე ბიოგრაფია ქალთა ჩოგბურთის ასოციაციის საიტზე
ნატვრის ხე (ფილმი)

ნატვრის ხე — თენგიზ აბულაძის 1976 წელს შექმნილი მხატვრული ტრილოგიის მეორე ფილმი გიორგი ლეონიძის მოთხრობების მიხედვით. დადგმული კინოსტუდიაში „ქართული ფილმი“. ხანგრძლივობა — 87 წთ. სცენარის ავტორი რევაზ ინანიშვილი და თენგიზ აბულაძე. ტრილოგიის დანარჩენი ფილმებია „ვედრება“ და „მონანიება“. ლიკა ქავჟარაძე (მარიტა) სოსო ჯაჭვლიანი (გედია) ზაზა კოლელიშვილი (შეთე) კოტე დაუშვილი (ციციკორე) სოფიკო ჭიაურელი (ფუფალა) კახი კავსაძე (მეამბოხე იორამი) ოთარ მეღვინეთუხუცესი (ელიოზი) რამაზ ჩხიკვაძე (მამაო ოხროხინე) ეროსი მანჯგალაძე (ბუმბულა) სესილია თაყაიშვილი (მარადია) გიორგი ხობუა (ბათულა) გივი ბერიკაშვილი (პადღულა) ჯემალ ღაღანიძე (თაღრია) ბორის წიფურია (ქორია) ია ხობუა (გედიას დედა) თე­მი­ნა ტუ­ა­ე­ვა­ (ნარგიზა) დათო აბაშიძე (გაულაწუნე) თინა ბურბუთაშვილი (შეთეს დედა) შოთა სხირტლაძე ბერტა ხაფავა ლეილა ძიგრაშვილი ფილმი რევოლუციამდელი სოფლის მოზაიკურ პანოს წარმოადგენს, რომელშიც სინამდვილე ორგანულადაა შერწყმული პირობითთან. ამ იდეალისტთა, მეოცნებეთა, ამპარტავანთა და პატივმოყვარეთა სამყაროში მთავარი სიუჟეტური ხაზი მარიტასა და გედიას ტრაგიკული სიყვარულით არის წარმოდგენილი, რომელთაგანაც გადაჯაჭვულია სოციალური წყალგამყოფი ხაზის ორთავე მხარეს მოქცეულ სხვა პერსონაჟთა ბედი. მშვენიერი მარიტა იძულებული გახდება მამის ნებას დაყვეს და შეძლებულ შეთეს მისთხოვდეს, თუმცა მისი გული დიდი ხანია გედიას ეკუთვნის. ქალ-ვაჟი ერთმანეთთან დაცილებას მწარედ განიცდის. მარიტას დედამთილი მიხვდება, რომ რძალს მისი შვილი არ უყვარს და ქმრის ღალატს დასწამებს. ადათის თანახმად, მოღალატე ცოლს საქვეყნოდ დასჯიან. უდანაშაულოდ ისჯება მშვენიერება, ბოროტი სძლევს კეთილს. თუმცა სოფელში მეამბოხეებიც არიან, რომლებიც უზნეობას არასდროს შეურიგდებიან. ადამიანები ლუკმა-პურისათვის წელზე ფეხს იდგამენ, იტანჯებიან და ოცნებობენ ნათელ მომავალზე, ყველა საკუთარი „ნატვრის თვალს“ დაეძებს, სასწაულების ასრულებას შესთხოვს თავის ნატვრის ხეს. 1977: მთავარი პრიზი და დიპლომი რიგის X საკავშირო კინოფესტივალზე 1977: ჟიურის სპეციალური პრიზი : „ოქროს ჯიხვი“ საუკეთესო რეჟისურისათვის თეირანის VI საერთაშორისო კინოფესტივალზე 1978: ჩეხოსლოვაკია-სსრკ მეგობრობის საზოგადოების პრემია, პრიზი კარლოვი-ვარის XXI საერთაშორისო კინოფესტივალზე 1978: ჩიკაგოს კინოს ფესტივალი, ოქროს ჰიუგო(ნომინირებული : საუკეთესო სრულმეტრაჟიანი კინორეჟისურასთვის) 1978: პრიზი კარლოვი-ვარის XXI საერთაშორისო კინოფესტივალზე 1979: პრემია დონატელოს „დავითი“ იტალიაში საერთაშორისო კონკურსზე 1979: რუსთაველის სახელობის სახელმწიფო პრემია 1983: კინოპრესის საერთაშორისო ფედერაციის პრემია „ფიპრესი“ კაბურში რომანტიკული ფილმების I საერთაშორისო კინოფესტივალზე ქართული ფილმოგრაფია - ნატვრის ხე დაარქივებული 2010-09-22 საიტზე Wayback Machine. იხ. ფილმი სრულად. დაარქივებული 2016-03-05 საიტზე Wayback Machine. „ნატვრის ხე“ — კინოფილმების ინტერნეტ-მონაცემთა ბაზა (ინგლისური)
არტაანი

ჯაყი ალი მერე წურწყაბი ყველი ვაშლობი მგელციხე ზეგანი წყაროსთავი ქაჯისციხე თეთრციხე ჭალა ურთა ფექრაშენი ერუშეთი თამალი ხანაგა არტანი დადაშენის ეკლესია აიაზმა (ორდანიკი) ქინძოტამალი ჭინჭრობი ხევა ოთხსაყდარი ველი ური ტიკანი პანკისი ორეზაქი გოგუბანი თურქაშენი ქუმურლუხი ჯიჯორი ბებერექი სარწები სინდისგომი ორჩოკი არტაანი არტაანი, არტანი — ისტორიული მხარე და ციხე-ქალაქი სამხრეთ საქართველოში, მტკვრის ზემო დინების ორივე მხარეს. სახელწოდება არტაანთან ერთად გამოიყენებოდა არტაჰანიც, აქედან მოდის თურქული ფორმა არდაჰანი და რუსული არდაგანი. არტაანი თავდაპირველად მხარის სახელწოდება იყო. არსებობდა „ზენა არტაანი“ და „ქუენა არტაანი“, ანუ „მტკვრის აქეთა“ (მარჯვენა სანაპირო) და „მტკვრის იქითა არტანი“ (მარცხენა სანაპირო). ლეონტი მროველის ცნობით მცხეთოსის ძემ, ჯავახოსმა ააშენა ციხე-ქალაქი არტაანი. ფარნავაზ I-მა შექმნა წუნდის საერისთავო, რომელშიც შედიოდა არტაანი, კოლა და ჯავახეთი. ვახტანგ გორგასალმა შექმნა საეპისკოპოსო, რომლის კათედრა ერუშეთში დააწესა. XII-XIII საუკუნეებში არტაანი სანაპირო საერისთავო იყო. შემდეგში არტაანი სამცხე-საათაბაგოში შედიოდა. XVI საუკუნეში საათაბაგო ოსმალეთის იმპერიამ დაიპყრო და არტაანი ორად გაყო. დიდი ნაწილი შევიდა გურჯისტანის ვილაიეთში, მცირე ნაწილი კი ყარსის ვილაიეთში. ამ პერიოდში დიდი არტაანის მთავარ ქალაქს ეწოდებოდა ფარაკანი. XVII საუკუნეში ქალაქს ეწოდა პროვინციის სახელი არტაანი. 1877-1878 წლების რუსეთ-ოსმალეთის ომის შემდეგ ქალაქი და მხარე რუსეთის ჯარებმა დაიკავეს და 1878 წელს დადებული სან-სტეფანოს საზავო ხელშეკრულებისა და ბერლინის ტრაქტატის თანახმად არტაანი რუსეთის იმპერიას გადაეცა. 1918 წელს ოსმალეთმა დაიკავა, მაგრამ უკვე 1919 წლის აგვისტო-ნოემბერში საქართველოს დემოკრატიული რესპუბლიკის ჯარებმა გენერალ გ. კვინიტაძის მეთაურობით არტაანის მხარე საქართველოს დაუბრუნა. საბჭოთა ოკუპაციის შემდეგ, 1921 წლის ყარსის ხელშეკრულების მიხედვით, არტაანი ართვინის, ოლთისის და რიზეს ოლქებთან ერთად, თურქეთს გადაეცა. ამჟამად ის თურქეთის შემადგენლობაშია არტაანის პროვინციის სახით. არტაანის ოკრუგი ბერძენიშვილი დ., ენციკლოპედია „საქართველო“, ტ. 1, თბ., 1997. — გვ. 208.
სინიიჯუ

სინიიჯუ — ქალაქი ჩრდილოეთ კორეაში, ჩრდილოეთ ფხენიანის პროვინციის ადმინისტრაციული ცენტრი. მდებარეობს მდინარე ამნოკანის ნაპირზე. მოსახლეობა 359 341 ადამიანი (2008).მოქმედებს ნავსადგური ყვითელ ზღვაზე, განვითარებულია მსუბუქი მრეწველობა. ქალაქის სტატუსი მიიღო 1947 წლიდან. ქართული საბჭოთა ენციკლოპედია, ტ. 9, თბ., 1985. — გვ. 372. ↑ http://data.un.org ↑ 2008 North Korean census <a href="https://wikidata.org/wiki/Track:Q16823059"></a>
სიმონ სინიორე

სიმონ სინიორე (ფრანგ. Simone Signoret, ნამდვილი სახელი და გვარი სიმონ ანრიეტ შარლოტ კამინკერი, ფრანგ. Simone Henriette Charlotte Kaminker; დ. 25 მარტი, 1921, ვისბადენი — გ. 30 სექტემბერი, 1985) — ფრანგი მსახიობი ქალი. სწავლობდა ს. სიკარის დრამატულ კურსებზე. 1941 წლიდან იღებდნენ კინოში. 1952, 1957 და 1958 წლებში მიიღო BAFTA საუკეთესო მსახიობი ქალისთვის მთავარ როლში, ხოლო 1959 წელს ოსკარი საუკეთესო მსახიობი ქალისთვის და კანის კინოფესტივალის ჯილდო საუკეთესო მსახიობი ქალისთვის. ქართული საბჭოთა ენციკლოპედია, ტ. 9, თბ., 1985. — გვ. 373. სიმონ სინიორე — კინოფილმების ინტერნეტ-მონაცემთა ბაზა